ΚΑΝΟΝΙΣΜΟΣ (ΕΚ) αριθ. 3639/93 ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για την ολική ή μερική αναστολή των δασμών του κοινού δασμολογίου για ορισμένα γεωργικά προϊόντα καταγωγής Τουρκίας (1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

τον κανονισμό (ΕΟΚ) αριθ. 3033/80 του Συμβουλίου της 11ης Νοεμβρίου 1980 περί καθορισμού του καθεστώτος συναλλαγών που εφαρμόζεται σε ορισμένα προϊόντα από τη μεταποίηση γεωργικών προϊόντων (1), και ιδίως το άρθρο 12,

την πρόταση της Επιτροπής,

Εκτιμώντας:

ότι, σύμφωνα με το παράρτημα 6 του πρόσθετου πρωτοκόλλου περί καθορισμού των προϋποθέσεων, λεπτομερειών και ρυθμού πραγματοποίησης της μεταβατικής φάσης που αναφέρεται στο άρθρο 4 της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Τουρκίας (2), καθώς και σύμφωνα με το άρθρο 9 του συμπληρωματικού πρωτοκόλλου της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Τουρκίας λόγω της προσχώρησης νέων κρατών μελών στην Κοινότητα (3), που υπογράφηκε στην Άγκυρα στις 30 Ιουνίου 1973 και άρχισε να ισχύει την 1η Μαρτίου 1986 (4), η Κοινότητα πρέπει να αναστείλει καθ' ολοκληρίαν ή εν μέρει τους δασμούς του κοινού δασμολογίου που επιβάλλονται σε ορισμένα προϊόντα- ότι, εξάλλου, φαίνεται ενδεδειγμένο να προσαρμοστούν ή να συμπληρωθούν, προσωρινά, ορισμένα από αυτά τα δασμολογικά πλεονεκτήματα που προβλέπονται στο εν λόγω παράρτημα- ότι πρέπει λοιπόν, για τα προϊόντα καταγωγής Τουρκίας που περιλαμβάνονται στον κατάλογο ο οποίος προσαρτάται στον παρόντα κανονισμό, η Κοινότητα να αναστείλει, για την περίοδο μέχρι τις 31 Δεκεμβρίου 1994 και στα επίπεδα που σημειώνονται για κάθε προϊόν, είτε το σταθερό στοιχείο της επιβάρυνσης που εφαρμόζεται στα εμπορεύματα που υπάγονται στον κανονισμό (ΕΟΚ) αριθ. 3033/80 είτε το δασμό που επιβάλλεται στα άλλα προϊόντα-

ότι, κατά συνέπεια, ο παρών κανονισμός εφαρμόζεται στην Κοινότητα με την τωρινή της σύνθεση-

ότι εναπόκειται στην Κοινότητα να αποφασίσει για την αναστολή των εν λόγω δασμών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την 1η Ιανουαρίου και μέχρι τις 31 Δεκεμβρίου 1994, τα προϊόντα καταγωγής Τουρκίας που αναγράφονται στο παράρτημα εισάγονται στα κράτη μέλη με τους δασμούς που σημειώνονται για καθένα από αυτά.

2. Για την εφαρμογή του παρόντος κανονισμού, οι κανόνες καταγωγής είναι εκείνοι που ισχύουν για κάθε χρονική στιγμή για την εφαρμογή της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Τουρκίας.

Οι μέθοδοι διοικητικής συνεργασίας που πρέπει να διασφαλίζουν το ευεργέτημα της ολικής ή μερικής αναστολής δασμών, για τα προϊόντα που αναφέρονται στα προσαρτήματα, είναι εκείνες που καθορίζονται στην απόφαση αριθ. 5/72 του συμβουλίου συνδέσεως, που είναι συνημμένη στον κανονισμό (ΕΟΚ) αριθ. 428/73, όπως τροποποιήθηκε τελευταία από την απόφαση αριθ. 1/83, που είναι συνημμένη στον κανονισμό (ΕΟΚ) αριθ. 993/83 (5).

Άρθρο 2

Όταν τα προϊόντα που υπάγονται στο καθεστώς που προβλέπεται στο άρθρο 1 εισάγονται στην Κοινότητα σε ποσότητες ή με τιμές που προκαλούν ότι υπάρχει κίνδυνος να προκαλέσουν σοβαρή ζημία στους παραγωγούς της Κοινότητας ομοειδών ή άμεσα ανταγωνιστικών προϊόντων, οι δασμοί του κοινού δασμολογίου για τα εν λόγω προϊόντα μπορούν να εφαρμόζονται καθ' ολοκληρίαν ή εν μέρει. Τα μέτρα αυτά μπορούν επίσης να λαμβάνονται σε περίπτωση σοβαρής ζημίας ή απειλής σοβαρής ζημίας που περιορίζεται σε μία μια μόνο περιοχή της Κοινότητας.

Άρθρο 3

1. Προκειμένου να διασφαλιστεί η εφαρμογή του άρθρου 2, η Επιτροπή μπορεί να αποφασίζει, με κανονισμό, την επανεφαρμογή των δασμών του κοινού δασμολογίου για ορισμένη περίοδο.

2. Η Επιτροπή, σε περίπτωση που ενεργεί μετά από αίτηση κράτους μέλους, αποφαίνεται μέσα σε προθεσμία δέκα εργάσιμων ημερών το πολύ από τη λήψη της αίτησης και ενημερώνει τα κράτη μέλη σχετικά με τη συνέχεια που δόθηκε.

3. Κάθε κράτος μέλος μπορεί να φέρει ενώπιον του Συμβουλίου το μέτρο που έλαβε η Επιτροπή μέσα σε προθεσμία δέκα εργάσιμων ημερών από την ημέρα που το πληροφορήθηκε.

Η παρέμβαση του Συμβουλίου δεν έχει ανασταλτικό αποτέλεσμα. Το Συμβούλιο συνέρχεται αμελλητί. Μπορεί, με ειδική πλειοψηφία, να τροποποιεί ή να ακυρώνει το εν λόγω μέτρο.

Άρθρο 4

Ο παρών κανονισμός αρχίζει να ισχύει την 1η Ιανουαρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1993.

Για το Συμβούλιο

Ο Πρόεδρος

W. CLAES

(1) ΕΕ αριθ. L 323 της 29. 11. 1980, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1436/90 (ΕΕ αριθ. L 138 της 31. 5. 1990, σ. 9).

(2) ΕΕ αριθ. 217 της 29. 12. 1964, σ. 3687/64.

(3) ΕΕ αριθ. L 361 της 31. 12. 1977, σ. 2.

(4) ΕΕ αριθ. L 48 της 26. 2. 1986, σ. 36.

(5) ΕΕ αριθ. L 112 της 28. 4. 1983, σ. 1.

ΠΑΡΑΡΤΗΜΑ

Κατάλογος των προϊόντων των κεφαλαίων 1 έως 24, καταγωγής Τουρκίας, για τα οποία συντρέχει λόγος να προβλεφθεί πλήρης ή μερική αναστολή των δασμών του κοινού δασμολογίου

>(1)()(3)()"> ID="3">Άλλα λαχανικά, νωπά ή διατηρημένα με απλή ψύξη:"> ID="1">15.0001> ID="2">ex 0709 30 00> ID="3"> Μελιτζάνες, από την 1η έως τις 14 Ιανουαρίου> ID="4">9 %"> ID="3">Ρίζες μανιόκας, αραρούτης ή σαλεπιού, κόνδυλοι ηλιάνθου (ψευδοκολοκάσια), γλυκοπατάτες και παρόμοιες ρίζες και κόνδυλοι με υψηλή περιεκτικότητα σε άμυλο ή ινουλίνη νωπά ή αποξεραμένα, έστω και κομμένα σε τεμάχια ή συσσωματωμένα σε μορφή σβόλων. Εντεριώνη (ψίχα) του φοίνικα των Μολλούκων (αρτόδενδρου):"> ID="1">15.0003> ID="2">0714 20 10> ID="3"> Γλυκοπατάτες για ανθρώπινη κατανάλωση (2)> ID="4">Ατελώς"> ID="3">Πεπόνια (στα οποία περιλαμβάνονται και τα καρπούζια) και καρποί παπαίας, νωπά:"> ID="1">15.0005> ID="2">ex 0807 10 10> ID="3"> Καρπούζια από την 1η Νοεμβρίου έως τις 31 Μαρτίου> ID="4">6,5 %"> ID="3">Σοκολάτα και άλλα παρασκευάσματα διατροφής που περιέχουν κακάο:"> ID="1">15.0007> ID="2">ex 1806 10 10 ex 1806 10 30 ex 1806 10 90> ID="3"> Κακάο σε σκόνη, απλώς ζαχαρωμένο με προσθήκη ζαχαρόζης> ID="4">3 %"> ID="1">15.0009> ID="2">1806 20 10 1806 20 30 1806 20 50 1806 20 80 1806 20 95 1806 31 00 1806 32 10 1806 32 90 1806 90 11 1806 90 19 1806 90 31 1806 90 39 1806 90 50> ID="3">Σοκολάτα και είδη από σοκολάτα, έστω και παραγεμισμένα. Ζαχαρώδη παρασκευάσματα και υποκατάστατα αυτών, που παρασκευάζονται από υποκατάστατα της ζάχαρης και περιέχουν κακάο> ID="4">9 %"> ID="1">15.0011> ID="2">ex 1901 90 90> ID="3">Παρασκευάσματα με βάση τα άλευρα οσπριοειδών, παρουσιαζόμενα με μορφή δίσκων από πάστα αποξηραμένη στον ήλιο, αποκαλούμενα "papad"> ID="4">Ατελώς"> ID="1">15.0013> ID="2">ex 1903 00 00> ID="3">Ταπιόκα, με εξαίρεση την ταπιόκα από άμυλο πατάτας> ID="4">2 %"> ID="3">Παρασκευάσματα από:"> ID="1">15.0015> ID="2">0710 40 00 0711 90 30 2001 90 30 2004 90 10 2005 80 00 2008 99 85> ID="3"> Καλαμπόκι> ID="4">3 %"> ID="1">15.0017> ID="2">1904 90 10> ID="3"> Ρύζι> ID="4">3 %"> ID="1">15.0019> ID="2">1904 90 90> ID="3"> Άλλα δημητριακά> ID="4">2 %""

>

Κωδικοί Taric

"" ID="1">15.0001> ID="2">ex 0709 30 00> ID="3">0709 30 00 * 10"> ID="1">15.0005> ID="2">ex 0807 10 10> ID="3">0807 10 10 * 10"> ID="1">15.0007> ID="2">ex 1806 10 10> ID="3">1806 10 10 * 11"> ID="3">1806 10 10 * 91"> ID="2">ex 1806 10 30> ID="3">1806 10 30 * 10"> ID="2">ex 1806 10 90> ID="3">1806 10 90 * 10"> ID="1">15.0011> ID="2">ex 1901 90 90> ID="3">1901 90 90 * 12"> ID="3">* 14"> ID="3">* 16"> ID="3">* 18"> ID="1">15.0013> ID="2">ex 1903 00 00> ID="3">1903 00 00 * 90">

(1)() Οι κωδικοί Taric παρατίθενται στην σελίδα 2 του παρόντος παραρτήματος.

(2) Η υπαγωγή σ' αυτό το κωδικό της συνδυασμένης ονοματολογίας υπόκειται στις προϋποθέσεις που προβλέπονται από τις σχετικές κοινοτικές διατάξεις.

(3)() Με την επιφύλαξη της είσπραξης των πρόσθετων δασμών οι οποίοι ενδεχομένως επιβάλλονται.